Diari Oficial de la Generalitat Valenciana


Sumari del DOGV 7576, del 22-07-2015 (2015/6440)

Notificació de la sentència dictada en el procediment de divorci contenciós número 270/2014.
--------------------------------------------------------------------------------------------

### Dades del document

Número de DOGV
:   7576

Data del DOGV
:   22-07-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/6440


Organisme emissor
:   Jutjat de Primera Instància Número 6 d'Elx

Tipus de document
:   Edicte

Notificació de la sentència dictada en el procediment de divorci contenciós número 270/2014. [2015/6440]  
Part demandant: Aurora Cabria Escobar.  
Part demandada: Juan Antonio García Guzmán.  
Procediment: divorci contenciós 000270/2014-E.  
En el juí a què es fa referència s'ha dictat la resolució que té la part dispositiva que, literalment, és com seguix:  
  
«Dispositiva  
Estimar substancialment la demanda presentada pel procurador Emigdio Tormo Ródenas, en nom i representació d'Aurora Cabria Escobar, contra Juan Antonio García Guzmán, per la qual cosa:  
A) Es declara la dissolució per divorci del matrimoni format per ambdós, amb tots els efectes legals, i s'aproven les mesures definitives següents:  
1. Queden revocats els consentiments i poders que els cònjuges s'hagen atorgat entre si, i llevat d'un pacte en contra, cessa la possibilitat de vincular béns privatius de l'altre cònjuge en l'exercici de la potestat domèstica.  
2. Atribució de la guarda i custòdia de la filla menor d'edat, I. C. G., a la mare, amb pàtria potestat compartida.  
3. Establiment de règim d'estada, comunicació i visites de la filla menor amb el progenitor no custodi consistent en visites intersetmanals els dimarts i dijous, de 17.00 a 21.00 hores, els caps de setmana alterns, des del divendres, a les 21.00 hores fins al diumenge a les 21.00 hores, més la mitat dels períodes vacacionals de Nadal, Setmana Santa i mesos d'estiu; correspon triar el pare en els anys imparells i la mare en els anys parells. La pernocta es condiciona a l'acreditació pel pare que compta amb un domicili on desenrotllar-la efectivament.  
  
4. S'assenyala la quantitat de 250 euros com la que haurà d'abonar l'espòs en concepte d'aliments a favor de la filla menor d'edat, quantitat que haurà d'abonar en el compte que a este efecte designe l'esposa, i dins dels cinc primers dies de cada mes, quantitat que serà objecte de revisió anual d'acord amb les variacions de l'índex de preus al consum.  
  
Així mateix, correspondrà a ambdós cònjuges l'abonament, al 50 per cent, dels gastos extraordinaris del menor.  
5. Atribució de l'ús de la vivenda conjugal i el parament de casa familiar, situats en el carrer de Sant Francesc d'Assís, número 107, de l'Altet, a l'actora i a la filla menor del matrimoni.  
Ambdós cònjuges abonaran per mitat les quotes del préstec hipotecari i gastos extraordinaris de la vivenda, sense perjuí de dret de repetició, ja que no vincula este pronunciament a l'entitat creditora. La resta de gastos ordinaris els abonarà l'actora.  
6. Pensió compensatòria a favor de l'actora per import de 200 euros mensuals durant cinc anys.  
B) Queda dissolt el règim econòmic matrimonial existent.  
C) No es condemna a costes cap de les parts.  
Una vegada ferma esta sentència, remeteu-ne testimoni al registre civil corresponent al lloc de celebració del matrimoni perquè es realitze l'oportuna anotació marginal.  
Contra esta sentència, que no és ferma, es pot interposar un recurs d'apel·lació davant de la Secció Novena de la Audiència Provincial d'Alacant, que no suspendrà l'eficàcia de les mesures acordades (art. 774.5 LEC). Haurà d'interposar-se, si és el cas, davant d'este mateix jutjat en el termini dels 20 dies següents a la seua notificació (art. 455 i 458 LEC).  
L'admissió del recurs exigix, que en interposar-lo, s'haja consignat la quantitat de 50 euros en el compte de depòsits i consignacions d'este jutjat (compte del Banco Santander número 0706 0000 02 0270/2014). També es pot realitzar la consignació per mitjà de transferència al número de compte 0049 3569 92 5038110914, en la qual caldrà indicar, en el caseller d'observacions, el número 0706 0000 02 0270/2014. Queden eximits de la constitució del depòsit per a recórrer aquells que tinguen reconegut el dret d'assistència jurídica gratuïta (DA 15a EL 6/1985, d'1 de juliol, del Poder Judicial).  
Esta és la meua sentència, que pronuncie, mane i firme.»  
En atenció al desconeixement de l'actual domicili o residència de la part demandada, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha acordat publicar este edicte en el Diari Oficial de la Comunitat Valenciana, per a dur a efecte la diligència de notificació de la sentència.  
  
Elx, 9 de juliol de 2015.- El secretari judicial: Francisco Javier García Navarro.